**Baranya Megyei Kormányhivatal**

**Pécsi Járási Hivatal**

**Agrárügyi Főosztály**

**Földművelésügyi Osztály**

**Halgazdálkodási terv**

**I. általános rész**

1. **A vízterület neve:** Belső Bédai-holtág
2. **Víztérkód:** 02-016-1-1

**A vízterület nagysága:** 32,8 ha

1. **A halgazdálkodásra jogosult neve:** Pest József Horgászegyesület

**Székhely:** 7700 Mohács, Dózsa György út 27.

**Postacím:** 7700 Mohács, Dózsa György út 27.

**Telefonszám:** (+36) 205810370

**e-mail:** feketejanos.hu@gmail.com

**Adószáma:** 18204759 -1-02

**II. Előírások**

1. **A vízterületen tervezett halgazdálkodás és más, halgazdálkodással összefüggő hasznosítási célok:**

A vízterület adottságainak és a vízfelület nagyságának megfelelő halállomány fenntartása, a kialakult vízi ökoszisztéma megóvása. A sporthorgászat követelményeinek megfelelő halfauna kialakítása és a biodiverzitás megőrzése. Az idegenhonos halfajok állományának gyérítése, visszaszorítása. Kiemelt feladat az őshonos és különösen a védett és veszélyeztetett halfajok állományának megőrzése, és lehetőség szerint populációjuk egyedszámának növelése.

1. **Az alkalmazható horgászati, halászati eszközök és módszerek megjelölése:**

A vízterület elsődleges hasznosítási célja a sporthorgászat, melynek eszközei és módszerei a 2013. évi CII. számú a halgazdálkodásról és hal védelméről szóló törvény és e törvény végrehajtására kiadott kapcsolódó rendeletek, elsősorban a 133/2013 (XII. 29) FM rendelet, valamint a Horgászat Országos és Helyi Szabályai szerint alkalmazhatók. A vízterületen rekreációs vagy kereskedelmi célú halászat nem folytatható. A hasznosító a hivatkozott jogszabályokban foglaltakhoz képest eltérő korlátozásokat is alkalmaz a helyi horgászrend előírásai szerint, melynek részletes leírását a 12. pont tartalmazza, valamint a kiadott területi jegyeken is feltüntetésre kerül.

1. **Az évenkénti haltelepítés mennyiségére vonatkozó adatok, halfaj és korosztály szerinti megosztásban**
   1. **Az éves rendszerességgel kijuttatandó halak mennyisége**

|  |  |  |  |  |  |
| --- | --- | --- | --- | --- | --- |
| **Halfaj** | **Korosztály** | **db** | **db/ha** | **kg** | **kg/ha** |
| Ponty | kétnyaras | 1.604 | 49 | 722 | 22 |
| háromnyaras | 1.495 | 46 | 2.692 | 82 |
| **Összesen:** | **--** | **2.099** | **95** | **3.414** | **104** |

Figyelembe véve az egyes halfajok beszerezhetőségét az évenkénti mennyiségektől az alábbi szabályok szerint lehet eltérni:

* az adott évben elmaradt telepítés a következő évben pótolható, az évenkénti előírásoknak a tervezési időszak 5 éves átlagában kell megfelelni;
* a tervezett halfajokból a vállalt halmennyiségeken felül - a vonatkozó jogszabályi rendelkezések betartásával - többlet halkihelyezések is végezhetők,
* egy halfaj különböző korosztályai egymással arányosan helyettesíthetők;
  1. **Feltételesen kijuttatandó halak mennyisége**

|  |  |  |  |  |  |
| --- | --- | --- | --- | --- | --- |
| **Halfaj** | **Korosztály** | **db** | **db/ha** | **kg** | **kg/ha** |
| **Süllő** | előnevelt | 1.000 | 30 | -- | -- |
| **Csuka** | előnevelt | 1.000 | 30 | -- | -- |
| egynyaras | 160 | 5 | 16 | 0,5 |
| **Összesen:** | **--** | **2.160** | **65** | **16** | **0,5** |

A feltételesen beszerzendő halak között olyan fajok és korosztályok szerepelnek, melyeknek a holtág ökológia állapota kedvező, színesítik a horgászatot, azonban a hazai piaci és tógazdasági termelési szerkezet miatt telepítésük nem biztosított minden évben, így kijuttatásra csak akkor kerülnek, ha beszerezésük megvalósítható.

1. **A víz minőségének és a halállományok védelmét célzó intézkedések, beleértve a hal etetését vagy takarmányozását is:**

A horgászrendben is rögzítetten a szemetelő, szemetes helyen horgászó a területi jegy bevonásával büntethető, mely intézkedéssel - a környezetvédelem fontosságára való figyelemfelkeltést szolgáló számos rendezvény és egyéb információ átadás mellett - a hasznosító a vízpart és a vízi élőhelyek károsítását szándékozik megakadályozni. A halállomány túlzott mértékű etetése nem megengedett. A halgazdálkodásra jogosult a tenyészidőszakban rendszeresen ellenőrizteti a helyszínen a vízminőségét Dr. Gorda Sándor okleveles halászati szakmérnökkel. Jogosult vállalja, hogy szennyező anyagot a víztérbe nem juttat. A telepítések során csak vízi-állategészségőri igazolással rendelkező hal juttatható a víztérbe. A halászati hasznosítónak nincs lehetősége a holtágat tápláló Duna folyam vízminőségének befolyásolására.

1. **A halgazdálkodás érdekében a vízinövényzet és a víziállat-állomány fenntartására, valamint a halgazdálkodási kíméleti területek kijelölésére tervezett intézkedések:**

A halgazdálkodási vízterülettel kapcsolatos, elfogadott vízügyi, környezet- és természetvédelmi előírásokat tudomásul vesszük.

Tilos minden védett és veszélyeztetett növényi és állati szervezet, valamint azok bármely fejlődési állapotának gyűjtése és/vagy károsítása, elpusztítása.

Kíméleti terület kijelölése a holtág nagyságából adódóan szakmailag nem indokolt.

1. **Az invazív nem őshonos halfajok visszaszorítására vonatkozó intézkedési terv:**

A vízterület elsődleges idegenhonos halfajai az ezüstkárász és a törpeharcsa. Szükség esetén ökológiai célú halászatokkal gyérítjük állományukat, melyhez a szükséges engedélyeket a megyei halgazdálkodási szakügyintézőtől megkérjük. Amennyiben elektromos halászgép használata is szükséges, a törvényi előírásoknak megfelelően járunk el.

Az invazív nem őshonos halfajokkal szemben elsősorban okszerű ragadozóhal telepítésekkel, biológiai úton védekezünk, de a törpeharcsa gyérítés során alkalmazunk varsákat is.

1. **A halállomány őrzésének módja, a halászati őrök és a társadalmi halőrök létszáma**

A terület halvédelmét, halászati őrzését 3 fő halászati őri és rendészeti vizsgával is rendelkező hivatásos halőr és 2 fő társadalmi halőr végzi. A halőrzésbe besegítenek a rendőrök, a polgárőrök és a természetvédelmi őrök is.

1. **A területi jegyek típusainak és tervezett mennyiségének meghatározása:**

Felnőtt éves jegy 250 db

Ifjúsági éves jegy 50 db

Gyermek éves jegy 50 db

Napijegy: 1.000 db

Hetijegy 200 db

1. **A helyi horgászrend azon rendelkezései, amelyek –ha erre jogszabály lehetőséget ad- a jogszabályban meghatározott előírásoktól eltérnek:**

A helyi horgászrend szabályozásai, melyek a 2013. évi CII. törvény és a 133/2013. XII. 29. VM miniszteri rendelet előírásaitól eltérnek:

1. A 2013. évi CII. törvény és a 133/2013. (XII. 29.) VM rendelet megsértése esetén a területi jegy minden esetben visszavonásra kerül, de az a Pest József He. Horgászrend rendelkezéseinek megsértése esetén is visszavonásra kerülhet!
2. Kirívó vagy ismétlődő szabályszegés esetén a szabályszegő horgász a Pest József He. területi jegy váltásától hosszabb időtartamra eltiltható. Ebben az esetben az eltiltás lejárása után a horgász kizárólag a Pest József he. székhelyén annak központjában, (7700 Mohács Dózsa Gy. 27 sz.) kaphat újra területi jegyet. A szabályszegésekről és az elkövetésük esetén kiróható szankciókról egyesületünk honlapján tájékozódhat.
3. A területi jegy megváltásával tulajdonosa tudomásul veszi, hogy róla szabályszegés gyanúja esetén a halőrzési és halvédelmi feladatok ellátása közben a jogosult által fénykép, mozgókép és hangfelvétel készülhet (NÉBIH/ rendelet értelmében). Az ellenőrzés során készült felvételeket a törvényi előírásoknak megfelelően kezeljük.
4. Csak partról szabad horgászni. Minden időszakban vízijárműről (csónak stb.), vízi sporteszközről (kajak, kenu, stb.), valamint fürdőeszközről horgászni TILOS!
5. Éjszakai horgászat kizárólag külön engedéllyel! Bejelentése telefonon a halőrnek, vagy az elnöknek, a lent maradástól számítva legalább 3 órával előbb jelezni. Amit a halőr vagy az elnők egy okéval visszaigazol T: +36 203437941 vagy +36 205810370.
6. A a horgászat a 0201611-es vízszakaszon mindenkori napkeltétől napnyugtáig!
7. Az említett vízszakaszon a halgazdálkodási vízterületen a táblával védett területeken.-és annak partján halfogásra alkalmas eszközzel tartózkodni TILOS!
8. TILOS célzottan olyan halra horgászni, amely méreten aluli (méretkorlátozás alá eső, de azt el nem érő hal) vagy amelynek fogási tilalmi ideje a horgászat időpontjában érvényben van, még akkor is, ha a horgász visszaengedi a halat. Ha véletlenül ismétlődően ilyen hal akad horogra, akkor a horgász módszert és/vagy horgász helyet köteles váltani. Egész évben, csak napkeltétől napnyugtáig szabad horgászni, az éjszakai horgászat TILOS! Kivétel külön engedéllyel.
9. A felnőtt jegyet váltott horgász 2 db horgászbottal és egyidejűleg 1 db legfeljebb 1m \* 1m területű csalihal fogó hálóval horgászhat, melyekkel naponta legfeljebb 3 db darabszám-korlátozás alá tartozó halat foghat, ebből legfeljebb 2 db tartozhat egy fajhoz. Felső határ csak a ponty esetében 8-kg. Darabszám korlátozással nem védett halakból naponta 5 kg-ot foghat.
10. Az ifjúsági jegyet váltott horgász 1 db horgászbottal és egyidejűleg 1 db legfeljebb 1m \* 1m területű csalihal fogó hálóval horgászhat, melyekkel naponta legfeljebb 2 db darabszám-korlátozás alá tartozó halat foghat 1 db tartozhat egy fajhoz. A darabszám-korlátozással nem védett halakból naponta 5 kg-ot foghat.
11. A gyermek jegyet váltott horgász 1 db horgászbottal és egyidejűleg 1 db legfeljebb 1m \* 1m területű csalihal fogó hálóval tetszőleges módszerrel (fenekezés, úszózás, pergetés stb.) horgászhat, melyekkel a darabszám-korlátozás alá tartozó halfajokból nem, a darabszám-korlátozással nem védett halakból naponta 5 kg-ot foghat.
12. A felnőtt horgász az éves területi jeggyel az év során összesen 30 db békés halat és 20 db ragadozó halat tarthat meg. A gyermek horgász pedig darabszám-korlátozással védett halat nem tarthat meg. Második területi jegyváltásra nincs lehetőség.
13. Napi jeggyel összesen 2 db, egy napra meghatározott darabszám és 5-kg darabszám korlátozással nem védett hal fogható.
14. A 133/2013. (XII. 29.) VM rendeletben foglalt méretkorlátozásoktól eltérően az alábbi fajok esetében az itt meghatározott méretkorlátozás érvényes: ponty: 35 cm, süllő: 40 cm, balin: 40 cm, csuka: 45 cm. A harcsa 60 cm a tilalmi idejében 100 cm.
15. A Pest József he. vízrendszerén fogott menyhalat megtartani TILOS!
16. A fogási naplóban kódszámokkal megjelölt halfajok fajonkénti rögzítése a megfelelő kódszám megadásával (1-10) kötelező.
17. A szabályosan kifogott és elvinni kívánt, méretkorlátozással védett halat a horgász még a vízparton/elvitel előtt/ köteles gyorsan és kíméletesen megölni, az ilyen élő hal szállítása TILOS! /kivétel, a törvényben meghatározott módon//
18. A kifogott és szákba, pányvára, bilincsre helyezett halat kicserélni TILOS! A visszaengedni kívánt halat a fogást követően a legrövidebb időn belül el kell engedni.
19. A horgászzsákmány eladása, gazdasági jellegű cseréje SZIGORÚAN TILOS!
20. A horgászzsákmányt a horgász a vízparton nem ajándékozhatja el, és a megtartani kívánt halat kizárólag a saját haltartó eszközé(be)n (szák, bilincs, pányva) tárolhatja, továbbá a horgászat befejezéséig más személlyel nem szállíttathatja el a horgászhelyről.
21. Több napig tartó horgászat esetén a horgász egy időben legfeljebb a Hhvtv. által 2 naptári nap alatt megtartható halmennyiséget tarthat magánál (pl.: maximum 6 db) a horgászhelyen, amennyiben azokat a napi fogható mennyiségek betartásával fogta és könyvelte el a fogási naplójában.
22. A bevetett horgászbotokat őrizetlenül hagyni, illetve felügyeletüket másra bízni TILOS! Őrzött, felügyelt felszerelésnek minősülnek a következő esetek:
23. a horgász a felszerelésének 10 méteres körzetében tartózkodik és a kapásjelző által közvetített jelzésre haladéktalanul reagálva megkezdheti a hal fárasztását;
24. a horgász a vízen tartózkodik, amelynek célja a hal fárasztása, visszaengedése, a horgászhely etetése, vagy (arra feljogosító jegy esetében) a szerelék behúzása.
25. A haltelepítések napján illetve a kihelyezett tilalmi időn belül horgászni TILOS! /valamint a törvényben meghatározott időben/
26. TILOS a vízi és vízparti növényzet csonkítása, kiirtása, a partvédelmet szolgáló építmények megbontása, károsítása.
27. A horgászzsákmányt a horgászat befejezéséig a horgászhelyen, feldolgozni TILOS!
28. Szennyezett, szemetes horgászhelyen a horgászatot megkezdeni, vagy folytatni tilos! A horgászat befejezése után a horgászhelyet tisztán kell elhagyni.
29. Foglalt hely létesítése tilos, kivételt képeznek az engedéllyel rendelkező víziállások.

**A Kirívó és ismétlődő szabályszegések büntethetősége**

|  |  |
| --- | --- |
| **Cselekmény** | **Területi jegyváltástól való eltiltás** |
| Bűncselekmény (nagy értékű lopás, orvhalászat, állatkínzás) | 10 év |
| Eltiltás alatt álló személy jogosulatlan horgászata: | Az eltiltás idejének duplája, de legalább 2 év |
| Élő hal szállítása vagy annak kísérlete: | 5 év |
| A horgászrend 6. pontjának megsértése | 2 év |
| Tilalmi idővel védett hal megtartása: | 2 év |
| Darabszám-korlátozás megsértése: | 1-5 év |
| Alsó méretkorlátozás megsértése: | 1-3 év |
| Felső méretkorlátozás megsértése: | 5 év |
| A fogási napló vezetési szabályainak megsértése (beírt adatok meghamisítása, változtatása, egy vagy több hal beírásának  elmulasztása) | 1-5 év |
| A megengedettnél több készség használata: | 1-3 év |
| Ismétlődés: | Amennyiben a horgász a fent felsorolt, kirívónak minősített cselekmények közül  egyszeri elkövetése és büntetése után újra  elköveti bármelyiket, második alkalommal az eltiltás az itt leírtak duplájára emelkedik. Amennyiben a horgász a fent fel nem sorolt szabálytalanságok miatt kap büntetést, majd az azt követő 3 éven belül bármely más szabálytalanságot elkövet, 2 éves eltiltásra számíthat. |

**A darabszám- és méretkorlátozások, valamint a tilalmi idők táblázata a Pest József HE horgászvizén a horgászrend és a 2021. évi naptár szerint aktualizálva**

|  |  |  |  |  |
| --- | --- | --- | --- | --- |
| **Halfaj neve** | **Fajlagos tilalmi időszak** | **Kifogható mérettarto-mány** | **Naponta kifogható darabszám** | **Egyéb korlátozás** |
| csuka | 02.01-03.30 | legalább 45 cm | 2 db | 45 cm felett naponta 2 db |
| balin | 03.01-04.27 | legalább 40 cm | 2 db |  |
| sügér | 03.01-04.27 | 25 cm |  | Naponta 1 kg tartható meg. |
| fogassüllő | 03.01-04.27 | legalább 40cm | 2 db | 40 cm felett naponta 2 db |
| kősüllő | 03.01-06.29 | legalább 25 cm | 2 db |  |
| garda | 04.16-05.31 | legalább 20 cm | - |  |
| domolykó | 04.16-05.31 | legalább 25 cm | - |  |
| jászkeszeg | 04.16-05.31 | legalább 20 cm | - |  |
| szilvaorrú keszeg | 04.16-05.31 | legalább 20 cm | - |  |
| paduc | 04.16-05.31 | legalább 20 cm | - |  |
| márna | 04.16-05.31 | legalább 40 cm | 2 db |  |
| ponty | 05.02-05.31 | legalább 30 cm | 2 db | 8 kg felett nem tartható meg |
| compó | Egész évben tilos megtartani! | | | |
| harcsa | 05.02-06.15 | legalább 60 /100 cm | 2 db |  |
| sebes pisztráng | 10.01-03.30 | legalább 22 cm | 2 db |  |
| menyhal | Egész évben tilos megtartani! | | | |

1. **A helyi horgászrendben szereplő, e törvényre és végrehajtására kiadott rendeletre hivatkozó szabályozás:**

Nem releváns, mivel nem különbözik a helyi horgászrendtől, viszont azon is feltüntetésre kerül.

Mohács,2020. szeptember 22.

..………………….……….

halgazdálkodásra jogosult